
Halkomelem 


It Halkomelem is in Yndiaanske taal dy't fan oarsprong 
sprutsen wurdt troch ferskate Kust-Salisjaanske folken yn it 
suden fan 'e Kanadeeske provinsje Britsk-Kolumbia en it uterste 
noarden fan 'e Amerikaanske steat Washington. It eardere 
taalgebiet besloech it sudeastlike part fan Vancouvereilan en in 
diel fan it festelan derfoaroer, mei u.m. de delta fan 'e rivier de 
Fraser. It Halkomelem heart ta de Kust-Salisjaanske kloft fan 'e 
Salisjaanske talen en omfiemet trije frij sterk utinoar rinnende 
dialekten. It endonym fan 'e taal is yn it Eilan-Halkomelem 
Hulqumirtum, yn it Leechlan-Halkomelem 

Hunq'um?i?num?, en yn it Heechlan-Halkomelem 
Halqemeylem. De term 'Halkomelem' is in fan oarsprong 
Ingelske ferbastering fan dy nammen. Omtrint 2014 wiene der 
noch 285 memmetaalsprekkers fan it Halkomelem. 


Ynhald 

Taalbesibskip 
Taalgebiet 
Skiednis 
Tal sprekkers 
Skrift 

Taaleigenskippen 

Grammatika 
Fonology 
Fokalen 
Konsonanten 
Klam en toan 

Dialekten 

Keppelings om utens 
Boarnen, noaten en referinsjes 


Halkomelem 

algemien 


eigen 

namme 

Eilansk: Hulqumihum 
Leechlansk: 

Hunq 'um ?i ?num ? 
Heechlansk: Halqemeylem 

lanseigen 

yn 

|*| Kanada 
m Feriene Steaten 

tal 

sprekkers 

285 (1997/2014) of 500 ( 2016 ) 

skrift 

Latynsk alfabet 

taalbesibskip 

taalfamylje 

• Salisjaansk 
• Kust-Salisjaansk 
• Sintraal Kust-Salisjaansk 

• Halkomelem 

dialekten 

Eilan-Halkomelem, 

Leechlan-Halkomelem, 


Heechlan-Halkomelem 


taalkoades 

ISO 639-3 

hur 


Taalbesibskip 


It Halkomelem is in Salisjaanske taal, dy't ta de sintrale groep fan 'e Kust-Salisjaanske taalkloft heart. De 
Kust-Salisjaanske talen besteane ut trije subgroepen; njonken de Sintrale Kust-Salisjaanske talen binne dat 
de utstoarne Tsamosaanske talen en it krektlyk utstoarne Tillamuk ( Tillamook ). Yn etnografyske literatuer 
wurde njonken de sprekkers fan 'e Kust-Salisjaanske talen faak ek de (eardere) sprekkers fan Tsamosaanske 
talen identifisearre as 'Kust-Salisjanen' (Coast Salish). De Sintrale Kust-Salisjaanske taalkloft bestiet ut tsien 






































underskate talen, werfan't tsjintwurdich njonken it Halkomelem inkeld it Komoks ( Comox ), Sesjelt 
(Sechelt ), Skwamisj ( Squamish ) en Noardlik Strjitte-Salisjaansk ( Northern Straits Salish ) noch as 
memmetaal sprutsen wurde. 


Taalgebiet 


It oarspronklike taalgebiet fan it Halkomelem besloech in oansjenlik diel fan wat no it sudwestlike part fan 
'e Kanadeeske provinsje Britsk-Kolumbia is. Op Vancouvereilan omfette it it sudeasten fan it eilan, oan 'e 
westkust fan 'e Saanich-ynham yn noardlike rjochting oant foarby it eilantsje Gabriola, en oan 'e eastkust fan 
Nanaimo oant Nanoose Bay. Op it festelan fan Britsk-Kolumbia omfieme it de hiele delta fan 'e rivier de 
Fraser, fanof it uterste noarden fan 'e Amerikaanske steat Washington oant foarby de noardlike rane fan 'e 
stedekloft fan Vancouver, en by de kust wei rivierop oant de Harrison-mar en de westlike rane fan 'e Fraser 
Canyon. 

Skiednis 


It Halkomelem is as taal fuortkommen ut 'e komplekse sosjale 
en ekonomyske utwikseling tusken de underskate stammen dy't 
de taal brukten. In soad lju fan Vancouvereilan stieken 
nammentlik simmerdeis de Strjitte fan Georgia oer nei it 
festelan, der't se kampen opsetten oan 'e iggen fan 'e rivier de 
Fraser om der yn july en augustus te wezen as de salm fan 'e see 
of de rivier op kaam. Beavensearre houliken tusken bern fit 
ferskillende dialektgebieten kamen dertroch in protte foar, sadat 
der yn 'e krite fan 'e Strjitte fan Georgia en de Puget Sound in 
regionaal sosjaal netwurk untstie. 

De earste duorjende kontakten mei de blanken funen plak yn 'e 
1840-er jierren, doe't de earste kolonisten harren yn it gebiet fan 

, TT -i| i ,, , r . .. „ . . It (oarspronklike) taalgebiet fan it 

e Halkomelem-sprekkende stammen ner wen en setten. Dat wre v K a 

. , .. r . „ . r , i , ■, , , Halkomelem yn Noard-Amearika. 

rt begjrn fan rn unbrdrch gmtte tastream fan blanken, dy t begun 

yn 'e twadde helte fan 'e njoggentjinde iuw en trochgie yn 'e 

earste helte fan 'e tweintichste iuw. Ien gefolch derfan wie de 

festiging, midden yn it taalgebiet fan it Halkomelem, fan 'e stedekloft fan Vancouver. Dat hie 
jammerdearlike gefolgen foar de taal, dy't almar mear yn 'e knipe kaam troch de oerweldigjende 
konkurrinsje fan it Ingelsk. 

Der kaam noch by dat yn Kanada in skoallesysteem foar Yndianen ynfierd waard, dat derop rjochte wie om 
Yndiaanske bern sa ier mooglik by de alden wei te heljen en nei ynternaten te stjoeren, der't harren ferbean 
waard om harren eigen taal te sprekken en om harren eigen godstsjinst ut te oefenjen. De bedoeling wie dat 
de Yndianen folslein yn 'e blanke kultuer assimilearje soene. Safier kaam it net, mar fral de Yndiaanske 
talen hiene slim te lijen under dizze foarm fan kulturele genoside. 

Tsjintwurdich hawwe ferskate stamme-organisaasjes eigen taalprogramma's opset, wermei't besocht wurdt 
om it no fluch utstjerrende Halkomelem wer by te bringen oan 'e bern. Sokke programma's binne yn gebruk 
by de Stolo Naasje, de Seabird Island Earste Naasje en de Kouwitsjan Stammen. In taalprogramma dat 
rjochte is op folwoeksenen is yn gearwurking mei de Universiteit fan Britsk-Kolumbia untwikkele troch de 
Muskwiim Naasje. Yn septimber 2009 publisearre de University of California Press it Dictionary of Upriver 
Halkomelem, in wurdboek fan it Heechlanske dialekt fan 'e taal. Yn 2011 waard in app yn it Halkomelem 
makke foar de iPhone. 





















































Tal sprekkers 


Taalkundigen telden by wittenskiplik undersyk yn 2014 yn Kanada noch 260 memmetaalsprekkers fan it 
Halkomelem, dy't ferdield wiene oer 35 fan 'e 42 Yndiaanske mienskippen dy't oarspronklik Halkomelem- 
talich west hiene. Yn 'e Feriene Steaten libben neffens in taalkundich undersyk ut 1997 doe noch mar 25 
minsken dy't it Halkomelem as memmetaal hiene. Dat jout in totaal fan 285 sprekkers. Op in etnyske 
populaasje fan likernoch 24.270 minsken (19.000 yn Kanada; 5.270 yn 'e Feriene Steaten) komt dat del op in 
persintaazje fan 1,2%. 

By de Kanadeeske folkstelling fan 2016 joegen lykwols 475 minsken op dat harren memmetaal it 
Halkomelem wie. Mei de 25 sprekkers ut 'e Feriene Steaten soe dat it totaal op 500 sprekkers bringe, wat, 
ferrekkene mei de totale etnyske befolking, in persintaazje opleveret fan 2,1%. Yn elts gefal bestiet it 
meastepart fan 'e memmetaalsprekkers fan it Halkomelem ut lju yn har middeljierren of alder. Sadwaande 
minderet it tal sprekkers gau troch natuerlik ofstjerren. 

Njonken de memmetaalsprekkers waarden yn 2014 yn Kanada ek 990 lju teld dy't it Halkomelem yn 
ferskate mjitte as twadde taal behearskje. By de Kanadeeske folkstelling fan 2016 joegen fierders 1.060 
minsken oan dat se "kennis hiene" fan it Halkomelem (wat fansels in hiel soad betsjutte kin). Ek joegen by 
de folkstelling 45 minsken op dat it Halkomelem de deistige omgongstaal by harren yn 'e hus wie, wylst 15 
minsken opjoegen dat it Halkomelem de deistige omgongstaal by harren op it wurk wie. 

Skrift 


It Halkomelem wurdt skreaun yn it Latynske alfabet, utwreide mei ferskate ekstra letters: de 0 foar de 
Ingelske stimleaze th, de 1 foar de Welsk 11, de A foar in t-klank folge troch de Welske 11 en de ? foar de 
glottisslach. Dy bykommende letters binne untliend oan 'e amerikanistyske fonetyske notaasje, mar komme 
foar it meastepart ek foar yn it Ynternasjonaal Fonetysk Alfabet (IPA). 

Taaleigenskippen 


Grammatika 

Krekt as de measte Salisjaanske talen is it Halkomelem in polysyntetyske taal. In wurd kin yn it 
Halkomelem bestean ut in wurdkearn dy't op himsels stiet en unferoare bliuwt, of ut in wurdkearn dy't 
feroarings undergiet troch ien of mear prosessen fan ynterne oanpassing en/of oanfolling troch ien of mear 
foar-, tusken- of efterheaksels. Om't alle wurden, utsein inkele bywurden , funksjonearje kinne as stelde 
(Nederlansk: gezegde), is der gjin grunslach foar underskie tusken tiidwurden, haadwurden en 
eigenskipswurden. Dy wurdsoarten kinne lykwols wol op oare manearen faninoar underskaat wurde. 
Tiidwurden hawwe yn it Halkomelem nammentlik in progressive aspekt en kinne gjin besitlike foar-, 
tusken- of efterheaksels krije, wylst haadwurden gjin progressyf aspekt hawwe en krekt wol besitlike foar-, 
tusken- en efterheaksels krije kinne. Eigenskipswurden, ta einbeslut, hawwe noch in progressyf aspekt, noch 
kinne se besitlike foar-, tusken- en efterheaksels krije. 


Fonology 

De fonology fan 'e ferskillende dialekten fan it Halkomelem ferskilt frijwat. Hjirunder is de fonology fan it 
Leechlandialekt werjun, sa't dat sprutsen wurdt troch de Muskwiim ( Musqueam ). 






Fokalen 


It Halkomelem omfiemet fiif fokalen: a, e, d (de sjwa), z en u. Utsein de sjwa komme se behalven as koarte 
fokalen ek allegear foar as lange fokalen. Lange luden wurde yn 'e stavering fan it Halkomelem werjun troch 
se folgje te litten troch in middelpunt (•), dus: a-, e-, i■ en u-. Fan 'e fiif fokalen binne de a, a-, e, e-, d, i en z- 
tige algemien, wylst de u en u- benammen yn lienwurden foarkomme. 

Fan alle fiif fokalen rint de fonetyk sterk utinoar. De z hat trije allofoanen. As er folge wurdt troch in net- 
rune uvulaar wurdt er utsprutsen as [e] (likernoch de ee fan "see", mar koarter); as er foarofgiet oan net-rune 
of rune uvularen, wurdt er utsprutsen as [i] (de i fan "pit"); en op oare plakken is de utspraak [i] (y fan 
"dyk"). De e wurdt utsprutsen as in [£] (e fan "lek") of in [se] (a fan it Ingelske hat). De a wurdt utsprutsen 
as in [a] (a fan "lam"), mar faak ek suver as in [a] (a fan "bak" sa't dat yn in soad Hollanske dialekten sein 
wurdt, dus niigjend nei in o fan "hok"). De utspraak fan 'e u swalket earne tusken de [u] (u fan "ruch") en de 
[o] (o fan "bok"). 

De sjwa, d, dy't yn bygelyks it Frysk en it Nederlansk inkeld foarkomt yn unbeklamme wurdlidden (lykas 
yn "gewoan") of yn unbeklamme wurden (lykas "de"), kin yn it Halkomelem ek klam krije. De utspraak 
ferskoot dan ofhinklik fan 'e oangrinzgjende letters. Foar in x niget er dan nei in [i] (i fan "pit"); foar in y 
nei in [£] (e fan "lek"); foar in w nei in [a] (Hollanske a fan "bak"); en foar rune felaren nei in [o] (o fan 
"bok"). De unbeklamme sjwa kin ek assimilearre wurde ta de utspraak [e] (ee fan "see", mar koarter) of [a] 
(a fan "lam") troch de ynfloed fan in e, resp. a yn in oanbuorjend wurdlid. Dat proses hjit fokaalharmony. 

Konsonanten 

It Halkomelem (of alteast it Leechlanske dialekt fan 'e Muskwiim) hat 43 underskate konsonanten. Derfan 
hawwe de b, d, f, h, k, l, m, n, p, s en t de 'gewoane' utspraak sa't dy ek yn it Frysk foarkomt. Oare bekende 
klanken hawwe de c ([ts], ts fan "tsiis"), k w ([k w ], kw fan "kwea"), s ([J], sj fan "sjippe"), w ([w], w fan 
"skowe"), x ([x], ch fan "berch") eny ([j], j fan "jas"). Fierders is de 0 de foneytske [0], better bekend as de 
stimleaze th ut it Ingelske thin. Dy komt ek foar yn kombinaasje mei de t as tO ([t0]). De q jout de yn 'e kiel 
utsprutsen k wer, en de q w ([q w ]) is dyselde klank folge troch in lichte w fan "skowe". 

De c ([q]) is de sj fan "sjippe", mar utsprutsen mei it puntsje fan 'e tonge tsjin it hurde ferwulft oan, en de j 
([j]) is de zj fan "bagaazje" op deselde manear utsprutsen. De x w ([x w ]) is de ch fan "berch" mei in lichte w 
fan "skowe" derefteroan. De x ([y]) is de ch fan "berch", mar yn 'e kiel utsprutsen, en de x w ([y w ]) is 
dyselde foarm fan 'e ch, mar dan folge troch in lichte w fan "skowe". De r fan it Halkomelem is de [r], de 
breikjende r fan it Fransk en it Limburchsk. De i ([!]) is de stimleaze alveolere laterale frikatyf dy't yn it 
Welsk as ll foarkomt (bgl. yn llan, "doarp"). Dy foneem klinkt likernoch as oft men tagelyk de ch fan 
"berch" en de 1 fan "lek" utsprekt. En de ? ([?]) is de glottisslach, dy't yn it Frysk foarkomt by it skieden fan 
twa deselde luden, lykas yn "kooperaasje" of "Aaron". 

Dan hat it Halkomelem noch in rige ejektive konsonanten, dy't, ienfaldich utlein, mei oansjenlik mear kreft 
utsprutsen wurde as 'gewoane' konsonanten. It giet derby om c’ ([ts’]), k’ ([k’j), k’ M ([k w ’j), p’ ([p’j), q’ 
([q’j), (tq w ’])> t’ ([t’j) en t’6 ([t0’j), mei fierders deselde utspraak as de boppeneamde 'gewoane' 

konsonanten. Ien ejektyf springt derut, en dat is de A dy't de klank [tl' ] werjout: in ejektive t folge troch 
de Welske 11. Ta einbeslut hat it Halkolelem dan ek noch fiif glottalisearre konsonanten, wat betsjut dat se 
utsprutsen wurde mei in lichte glottisslach derefteroan. Dat binne: 1 ([l 7 ]), m ([m 7 ]), n ([n 7 ]),iv ([w 7 ]) en 

y([f]). 

Fan 'e boppeneamde 43 konsonanten komme der 5 (c, k, k’, s en t6) mar selden foar, wylst 5 oaren ( b , d, f, j 
en r) resinte untlienings ut it Ingelsk binne, dy't inkeld foarkomme yn lienwurden en imitative wurdfoarmen. 
De stimleaze plofklanken hawwe yn it Halkomelem minder aspiraasje as yn it Ingelsk as se oan it begjin fan 
wurden of der middenyn foarkomme, mar krekt mear aspiraasje as yn it Ingelsk as se yn wurdeinige posysje 
steane. De fiif glottalisearre konsonanten binne problematysk yn 'e fonologyske analyze fan it Halkomelem. 



Yn it Heechlanske dialekt komme de glottalisearre konsonanten net foar, wylst se yn it dialekt fan 
Vancouvereilan just skerper utsprutsen wurde as yn it Leechlan-Halkomelem. In oar dialektysk ferskil is dat 
it Eilansk en Leechlansk beide sawol in [n] as in [1] hawwe, wylst dy beide klanken yn it Heechlansk 
gearfallen binne, sadat deryn inkeld in [1] foarkomt, mar gjin [n]. 

Klam en toan 

Klam bestiet yn it Leechlan-Halkomelem ut in taname fan yntinsiteit fan utspraak dy't mank giet mei in 
ferheging fan 'e toan. Derfan besteane trije nivo's: primere klam (yn 'e stavering werjun mei in skerpteken: 
'); sekundere klam (werjun mei in klamteken: '); en swakke klam (net werjun). Elts wurd hat yn prinsipe ien 
wurdlid mei primere klam, mar it foarkommen derfan is net alhiel foarsisber. Yn net ferbugde wurden mei 
mear as ien fokaal fait de primere klam ornaris op 'e earste fokaal, lykas yn celdx ("han") en leldm ("hus"). 
Op dy regel binne lykwols guon utsunderings, lykas xdmen ("fijan"). 

Sa't yn 'e foargeande foarbylden sjoen wurde kin, fait de primere klam op 'e oare fokaal as in wurd ien of 
mear sjwa's en in oare fokaal hat. Ek derop binne utsunderings, bygelyks in wurden mei in glottisslach yn 
wurdeinige posysje, dy't net foarofgien wurde kinne troch in sjwa, lykas yn ndc 'a? ("ien"). Hoewol't 
minimal pairs dy't kontrastearjende klam sjen litte, seldsum binne, komme se yn it Halkomelem wol deeglik 
foar. De primere klam yn in tiidwurd dat opboud is ut in sonorant, in sjwa en in obstru'int, folge troch it 
efterheaksel -t (dat transitiviteit oanjout), kin op 'e wurdkearn, mar ek op it efterheaksel falle. Dat makket 
minimal pairs mooglik. In foarbyld is mdk ' w dt ("bergje it") en mdk ' w dt ("foltogje alles"). 

De sekundere klam komt almeast foar yn wurden dy't opboud binne ut in wurdkearn dy't syn klam beholden 
hat mei deropta in beklamme efterheaksel, lykas yn c 'ewdQamx ("help my"). Saakkundigen halde it 
lykwols foar mooglik dat dizze klampatroanen, dy't yn 2004 by taalkundich undersyk troch Wayne Suttles 
feststeld binne, der eins op wize dat it Halkomelem in tonale taal is. De sekundere klam soe dan eins in 
fallende toan weze. Op dit med is noch ferlet fan fierder undersyk. 

Dialekten 


It Halkomelem bestiet ut trije frij sterk utinoar rinnende dialekten. 

■ Eilan-Halkomelem, sprutsen op 'e sudeastlike ein fan Vancouvereilan troch de folgjende 
etnyske groepen : 

Halalt, Kouwitsjan ( Cowichan ), Kwolikum ( Qualicum ), Lamaltsja ( Lamalcha of 
Hwlitsum), Ljekson ( Lyackson ), Malahat , Nanaimo, Pa ukwatsjin ( Pauquachin ), 
Penelakut ( Penelakut ), Skianiuw ( Scia’new of Beecher Bay), Sno-no-as ( Snaw-naw-as 
of Nanoose Bay), Tsjemainus ( Chemainus of Stz’uminus) 

■ Leechlan-Halkomelem, sprutsen oan 'e kust fan it festelan fan Britsk-Kolumbia en in lyts stikje 
Washington, troch de folgjende etnyske groepen: 

Katzy ( Katzie), Kwantlen, Kwikwetlem, Muskwiim ( Musqueam ), Snokomisj 
( Snokomish), Tsawwassen , Tsleil-Wautu t ( Tsleil-Waututh ) 

■ Heechlan-Halkomelem, sprutsen oan 'e iggen fan 'e rivier de Fraser under de Fraser Canyon, 
troch de folgjende etnyske groepen: 

Aitsjelits ( Aitchelitz ), Jakweekwius ( Yakweakwioose ), Kaikait ( Qayqayt ), Lekkamel 
(Leg’ a: mei), Matsky (Matsqui), Popkum, Seabird Island-Yndianen, Sjchwouhamel 
( Shxw’ow’hamel), Skwah, Skwee ( Skway ), Skoukeel ( Skowkale ), Sumas ( Sumas ), 




Suwaly ( Soowahlie ), Teet, (Tait of Skawahlookj, Tsiitsjten (Tzeachten), Tsjawatil 
(ChawathilJ, Tsjehalis (Chehalis of Sts’AilesJ, Tsjiim ('CheamJ 


De ferskillen, benammen yn fonology en wurdskat, binne it grutste tusken it Eilandialekt en it 
Heechlandialekt; it Leechlandialekt nimt tusken dy beide utersten in bregeposysje yn. 

Keppelings om utens 

■ (in) Beskriuwing fan it Halkomelem op Ethnologue (http://www.ethnologue.com/language/hur) 


Boarnen, noaten en/as referinsjes: 

Foar boarnen en oare literatuer, sjoch under: References, op dizze side (https://en.wikipedia.or 
g/wiki/Halkomelem). 


Untfongen fan "https://fy.wikipedia.org/w/index.php?title=Halkomelem&oldid=975964" 


Dizze side is it l§st bewurke op 7 okt 2019 om 00.01. 

De tekst is beskikber under de lisinsje Creative Commons Nammefermelding-Lykjdiele; der kinne oanfoljende 
betingsten fan tapassing weze. Sjoch de Gebruksbetingsten foar mear ynformaasje. 






